Nidhi Agarwal to romance Akhil - Sakshi
మిస్టర్‌ మజ్ను!
Sep 02, 2018, 02:15 IST
ఆ కుర్రాడి కళ్లలోకి చూస్తే చాలు ఆ మాయలో పడి అల్లాడిపోతారట అమ్మాయిలు. అతను మాట్లాడుతుంటే చాలు ఏదో హాయి స్వరం విన్నట్లు మైమరచిపోతారట అమ్మాయిలు. జనరల్‌గా ఆ లక్షణాలన్నీ లవర్‌ బాయ్‌కే ఉంటాయి. ఆల్మోస్ట్‌ ఇలాంటి క్యారెక్టర్‌లోనే అక్కినేని అఖిల్‌ కనిపించనున్నారని టాక్‌. ‘తొలిప్రేమ’ ఫేమ్‌ వెంకీ అట్లూరి దర్శకత్వంలో అఖిల్‌ హీరోగా ఓ సినిమా రూపొందుతున్న సంగతి తెలిసిందే. ఇందులో నిధీ అగర్వాల్‌ కథానాయిక.
బీవీయస్‌ఎన్‌ ప్రసాద్‌ నిర్మిస్తున్నారు. 1971లో అక్కినేని నాగేశ్వరరావు ‘ప్రేమ్‌నగర్‌’లో చేసిన క్యారెక్టర్‌లోని కొన్ని షేడ్స్‌ అఖిల్‌ పాత్రలో కనిపిస్తాయని సమాచారం. ఆ సినిమాలోని ఏయన్నార్‌ పాత్రలో ఉండే లవ్‌ యాంగిల్‌ని మాత్రమే తీసుకున్నారట. ఈ సినిమా మేజర్‌ షెడ్యూల్‌ రీసెంట్‌గా లండన్‌లో పూర్తయింది. తాజా షెడ్యూల్‌ను హైదారాబాద్‌లో ప్లాన్‌ చేసింది చిత్రబృందం. ఈ చిత్రానికి ‘మిస్టర్‌ మజ్ను’ టైటిల్‌ అనుకుంటున్నారట.